钦定古今图书集成/明伦汇编/闺媛典/第087卷 > 朱一芹妻程氏
## 钦定古今图书集成/明伦汇编/闺媛典/第087卷 > 朱一芹妻程氏

按《宁国县志》：“程氏名昌姑。年十七，适诸生朱一芹。甫
二月，芹病殁，氏恸哭几绝，旦夕不离柩所。每一念至，
恍见其夫，泣谓其姒曰：‘吾能死节，终当何如’？姒答以
必得旌表，氏喜曰：‘吾夫读数行书，亦不过欲取青紫，
以标姓氏耳，不幸早死，今吾自量吾力，可以成吾夫
之所为’。”里人有求配者，父母怜其少，因归宁，窃劝之。
氏泣曰：“父母已嫁，儿不可复作主矣。”自是饮食减损，
郁郁成病而归。翁姑怜之，为延医服药，氏固拒，奄忽
而没。